open-index/open-wikipedia-markdown huggingface dataset:
Eduardo Blanco Amor

**Eduardo Blanco Amor** (14. syyskuuta 1897 Ourense – 1. joulukuuta 1979 Vigo) oli espanjalainen kirjailija ja toimittaja, joka kirjoitti sekä espanjaksi että galician kielellä.

Blanco Amor tuli vaatimattomista oloista eikä käynyt paljoakaan kouluja, mutta silti hän pääsi vuonna 1915 *El diario de Orense* -lehden toimitussihteeriksi. Hän tutustui kirjallisiin piireihin ja Galician kansallisuusaatteeseen Burgosin kaupungissa. Vuonna 1919 Blanco muutti Argentiinaan. Siellä hän julkaisi runoja ja otteita keskeneräiseksi jääneestä romaanistaan ja perusti galicialaisen teatteriryhmän. Vuonna 1959, juuri ennen Eurooppaan palaamistaan, Blanco Amor julkaisi pääteoksensa Esmorgan, jota pidetään galicialaisen kirjallisuuden uudistumisen merkkiteoksena. Palattuaan Galiciaan hän palasi myös galician kielen käyttöön ja vuonna 1962 ilmestynyt seuraava romaani *Os biosbardos* (Kuu) sai myös suuren suosion. Viimeisinä vuosinaan hän keskittyi kirjoittamaan teatterille.

Blanco Amorin teoksissa toistuvia teemoja ovat vaikea suhde isän kanssa ja äitihahmon kärsimykset.

Kirjallisen toimintansa lisäksi Blanco Amor otti valokuvia. Kolmentuhannen kuvan kokoelmaa säilytetään Ourensen kirjastossa, ja vuosina 1933–1973 otetuista kuvista julkaistiin valokuvateos vuonna 2004.

## Lähteet

## Aiheesta muualla
Larisa Cerić

**Larisa Cerić** (s. 26. tammikuuta 1991) on bosniahertsegovinalainen judon MM- ja EM-mitalisti.

Cerić saavutti hopeaa avoimen luokan MM-kilpailuissa Marrakechissa 2017. Loppuottelussa hän hävisi japanilaiselle Sarah Asahinalle. Hän sai yli 78&nbsp;kg:n painoluokassa MM-pronssia Bakussa 2018. Rio de Janeiron MM-kilpailuissa 2013 hän sijoittui yli 78&nbsp;kg:n sarjassa viidenneksi ja Budapestissa 2017 sekä Tokiossa 2019 seitsemänneksi. Rio de Janeiron olympialaisissa 2016 hän karsiutui ensimmäisen ottelun jälkeen. Vuonna 2021 käydyissä Tokion olympialaisissa hän hävisi toisen ottelunsa pudoten jatkosta. Pariisin olympialaisissa 2024 hän sijoittui seitsemänneksi.

Cerić saavutti yli 78&nbsp;kg:n sarjassa EM-hopeaa Montpellier’ssa 2014 hävittyään loppuottelussa ranskalaiselle Émilie Andéolille ja Tel Avivissa 2018, jolloin hävisi finaalissa Ranskan Romane Dickolle. Hän sai hopeaa myös Minskin Euroopan kisoissa 2019 hävittyään loppuottelussa Valko-Venäjän Maryna Slutskajalle. EM-pronssia hän saavutti Varsovassa 2017. Hän oli EM-kilpailuissa samassa painoluokassa viides Prahassa 2020 sekä seitsemäs Wienissä 2010, Budapestissa 2013, Lissabonissa 2021 ja Zagrebissa 2024.

Cerić voitti alle 20-vuotiaiden maailmanmestaruuden yli 78&nbsp;kg:n sarjassa 2009. Alle 23-vuotiaiden EM-kilpailuissa hän sai kultaa 2012, hopeaa 2010 ja pronssia 2009.

Cerić saavutti Välimeren kilpailuissa yli 78&nbsp;kg:n sarjassa hopeaa Pescarassa 2009 sekä pronssia Mersinissä 2013 ja Oranissa 2022. Hän on saavuttanut Masters-, Grand Slam- ja Grand Prix -kilpailuissa kolme turnausvoittoa, neljä kakkossijaa ja yksitoista kolmossijaa. Maailmancupeissa ja Continental Open -kilpailuissa hänellä on kolme turnausvoittoa ja viisi kolmossijaa. Hän on voittanut aikuisten sarjassa 14 Bosnia ja Hertsegovinan mestaruutta, näistä kahdeksan yli 78-kiloisissa ja kuusi avoimessa luokassa.

## Lähteet
Köniz

**Köniz** on kaupunki Keski-Sveitsissä, Bernin kantonissa. Kaupungissa on noin 40&nbsp;000 asukasta.

## Sijainti
Köniz sijaitsee Aarejoen länsirannalla, Bernin kaupungin lounaispuolella. Köniz on Bernin välittömässä läheisyydessä muodostaen osan Bernin taajama-aluetta.

## Liikenne
Moottoritie A2 kulkee Könizin kautta. BLS:n rautatie Bernistä Schwarzenburgiin kulkee kaupungin keskustan kautta. Myös SBB:n rautatie Bernistä Lausanneen ja BLS:n rata Bern–Thun kulkevat Könizin kautta.

## Muuta
Könizissä on useita valtion keskusvirastoja, muun muassa Karttakeskus (Bundesamtes für Landestopographie, swisstopo).

## Lähteet
*
* 

### Viitteet

## Aiheesta muualla
Nahuel Guzmán

**Nahuel Ignacio Guzmán** (s. 10. helmikuuta 1986 Rosario, Santa Fe) on argentiinalainen jalkapallomaalivahti, joka edustaa Primera División de Méxicossa pelaavaa Tigres de la UANL:ia. Oikeajalkainen Guzmán kuuluu myös Argentiinan jalkapallomaajoukkueeseen.

## Ura
### Seurajoukkueura
Guzmán aloitti uransa kotikaupunkinsa Newell's Old Boysissa, jonka edustusjoukkueessa Primera División de Argentinassa hän pelasi vuodet 2005–2014. Vuonna 2013 hän voitti Primera Divisiónin Torneo Finalin joukkueensa kanssa. Vuosina 2008–2009 Guzmán kävi lainalla Primera B Nacionalin Independiente Rivadaviassa. Yhteensä hän pelasi Old Boysissa 81 ottelua liigassa ja 17 Copa Libertadoresissa.

Heinäkuussa 2014 Guzmán siirtyi Primera División de Méxicon Tigres de la UANL:in riveihin. Myös Tigresin paidassa Guzmán on esiintynyt Copa Libertadoresissa.

### Maajoukkueura
Argentiinaa alle 17-vuotiaissa ja alle 20-vuotiaissa edustanut Guzmán oli mukana vuoden 2003 alle 17-vuotiaiden MM-kilpailuissa Suomessa, josta Argentiina saavutti MM-pronssia. Argentiinan jalkapallomaajoukkueessa Guzmán debytoi lokakuussa 2014 ystävyysottelussa Hongkongia vastaan.

## Saavutukset
**[[Newell's Old Boys]]**
*Primera División de Argentina: Torneo Final 2013

## Lähteet
Oleh Vernjajev

**Oleh Jurijovytš Vernjajev** (, s. 29. syyskuuta 1993 Donetsk) on ukrainalainen telinevoimistelija ja olympiavoittaja. 161 senttimetriä pitkä ja 55 kilogrammaa painava Vernjajev edustaa Ukrainan armeijan voimisteluseuraa.

Vernjajev oli mukana vuoden 2012 kesäolympialaisissa, jossa hän oli parhaimmillaan joukkuekilpailun neljäs ja moniottelun 11:s. Vuoden 2016 kesäolympialaisista Rio de Janeirosta Vernjajev saavutti kultaa nojapuilta ja hopeaa moniottelusta. MM-kilpailuista Vernjajev on saavuttanut nojapuilta kultaa vuonna 2014 sekä hopeaa 2015, 2017 ja 2018. Moniottelussa hän sai MM-pronssia 2019. Vuoden 2015 Euroopan kisoista Bakusta Vernjajev voitti kaksi kultaa ja yhden hopean. Minskin Euroopan kisoissa 2019 hän saavutti yhden kullan ja kaksi hopeaa. EM-kilpailuista hänellä on kuusi kultaa, kolme hopeaa ja neljä pronssia. 

Vuoden 2013 kesäuniversiadeista Vernjajev saavutti yhden hopean ja kaksi pronssia. Kesäuniversiadeista 2015 Gwangjusta hän saavutti peräti kuusi mitalia, joista kaksi oli kultaa, yksi hopeaa ja kolme pronssia. Universiadeista 2017 hän saavutti yhden kullan, kolme hopeaa ja yhden pronssin.

## Lähteet
Arthur Zanetti

**Arthur Nabarrete Zanetti** (s. 16. huhtikuuta 1990 São Caetano do Sul, São Paulo) on brasilialainen telinevoimistelun olympiavoittaja. 156 senttimetriä pitkä ja 62 kilogrammaa painava Zanetti edustaa SERC Santa Maria -seuraa. Hän kilpailee pääosin renkaissa.

Zanetti saavutti olympiakultaa renkaista vuoden 2012 kesäolympialaisista Lontoosta pisteillä 15,900. Vuoden 2016 kesäolympialaisista Rio de Janeirosta hän saavutti hopeaa samalta telineeltä. MM-kilpailuista hän on saavuttanut yhden kultamitalin ja kolme hopeamitalia, niin ikään renkaista. Pan-Amerikan kisoista Zanettilla on kaksi kultaa ja yhtä monta hopeaa. Kesäuniversiadeista hän on saavuttanut kaksi kultaa renkaista, vuosilta 2011 ja 2013.

Zanettin valmentajana toimii Marcos Gotto.

## Lähteet
Candace Hill

**Candace Hill** (s. 11. helmikuuta 1999) on yhdysvaltalainen yleisurheilija, joka kilpailee pikajuoksussa.

Hill juoksi kesäkuussa 2015 Seattlessa 100 metrillä uuden naisten alle 18-vuotiaiden maailmanennätysajan, 10,98 s. Alle 18-vuotiaiden MM-kisoissa Calissa 2015 hän voitti kultaa 100 metrillä kilpailuennätyksellä 11,08 s ja 200 metrillä kilpailuennätyksellä ja ikäluokan maailmanennätyksellä 22,43 s.

## Lähteet
Malcolm Wiseman

**Malcolm Edward ”Red” Wiseman** (12. heinäkuuta 1913 Winnipeg, Kanadan dominio, Brittiläinen imperiumi – 11. huhtikuuta 1993) oli kanadalainen koripalloilija ja olympiamitalisti.

Wiseman voitti Kanadan maajoukkueessa olympiahopeaa Berliinissä 1936.

## Lähteet
* Red Wiseman Bio, Stats and Results  Olympics at Sports-Reference.com 

### Viitteet
OTs-02 Kiparis

**OTs-02 Kiparis** (ven. *ОЦ-02 Кипарис*, suom. *sypressi*) on neuvostoliittolainen massasulkuinen konepistooli. Ase kehitettiin Kazahstanissa, yhdessä Neuvostoliittoon kuuluvista neuvostotasavalloista 1970-luvun alussa. Ase otettiin palveluskäyttöön vuonna 1991. Kiparis on tarkoitettu pääasiassa poliisien ja muiden turvallisuusjoukkojen käyttöön.

## Ominaisuudet
Ase toimii normaalilla massasulkuperiaatteella ja käyttää venäläistä 9 mm Makarov -patruunaa. Liipasinkoneiston vasemmalla puolella olevassa valitsimessa on kolme asentoa: varmistitettu, kertatuli ja sarjatuli. Aseessa on kahdesta metallitangosta tehty perä, joka taittuu aseen päälle. 

## Lähteet
Gordon Aitchison

**Gordon ”Gord” Aitchison** (14. kesäkuuta 1909 North Bay, Kanadan dominio, Brittiläinen imperiumi – 6. tammikuuta 1990 Windsor) oli kanadalainen koripalloilija ja olympiamitalisti.

Aitchison voitti Kanadan maajoukkueessa olympiahopeaa Berliinissä 1936.

## Lähteet
* Gord Aitchison Bio, Stats and Results  Olympics at Sports-Reference.com 

### Viitteet
Sinan Kurt

**Sinan Kurt** (s. 23. heinäkuuta 1996 Mönchengladbach) on saksalainen jalkapalloilija, joka edustaa Bundesliigassa pelaavaa Hertha BSC:tä. Vasenjalkainen Kurt on pelipaikaltaan vasen laitahyökkääjä.

## Ura
### Seurajoukkueura
Kurt on synnyinkaupunkinsa Borussia Mönchengladbachin kasvatti. Hän pelasi seuran kakkosjoukkueessa yhden ottelun kaudella 2013–2014. Elokuussa 2014 Kurt siirtyi Bayern Müncheniin. Hän teki bundesliigadebyyttinsä seuran ykkösjoukkueessa huhtikuussa 2015 Hertha BSC:tä vastaan ja oli voittamassa Saksan-mestaruutta.

Yksi Bundesliigan ottelu kaudella 2014–2015 jäi Kurtin ainoaksi Bayern Münchenissä. Seuran kakkosjoukkuessa hän pelasi yhteensä 16 Regionalligan ottelua. Tammikuussa 2016 Kurt siirtyi kahden miljoonan euron siirtosummalla Hertha BSC:hen.

### Maajoukkueura
Kurt on turkkilaisen isän ja saksalaisen äidin lapsi, joten hän voi valita maajoukkueensa näiden kahden väliltä. Hän on kuitenkin edustanut Saksaa alle 17-, alle 18- ja alle 19-vuotiaiden tasolla.

## Saavutukset
**[[Bayern München]]**
*Bundesliiga: 2014–2015

## Lähteet
Dina Asher-Smith

**Geraldina Rachel ”Dina” Asher-Smith** (s. 4. joulukuuta 1995 Orpington, Kent, Englanti) on brittiläinen pikajuoksija, jonka molemmat vanhemmat ovat tulleet Englantiin Jamaikalta. Asher-Smith kilpailee pääosin 100 ja 200 metrillä. Asher-Smith edustaa Blackheath & Bromley -seuraa. Hän on olympia- ja MM-mitalisti sekä nelinkertainen Euroopan-mestari.

Asher-Smith saavutti MM-pronssia 4&nbsp;×&nbsp;100 metrin viestistä vuoden 2013 MM-kilpailuista Moskovasta. Vuoden 2015 sisäratojen EM-kilpailuista Prahasta hän saavutti hopeaa 60 metriltä uudella ennätyksellään 7,08. Pekingin MM-kilpailuissa 2015 hän sijoittui 200 metrillä viidenneksi. Amsterdamin EM-kilpailuissa 2016 hän saavutti kultaa 200 metrillä ajalla 22,37 ja hopeaa pikaviestissä. Rio de Janeiron olympialaisissa hän saavutti 4×100 metrin viestissä pronssia ja sijoittui 200 metrillä viidenneksi. Lontoon MM-kilpailuissa 2017 hän sai pikaviestissä hopeaa ja oli 200 metrillä neljäs. Gold Coastin Kansainyhteisön kisoissa 2018 hän saavutti kultaa 4&nbsp;×&nbsp;100 metrin viestissä ja pronssia 200 metrillä.

Asher-Smith juoksi ensimmäisenä brittinaisena 100 metriä alle 11 sekunnin Lontoon timanttiliigan kilpailussa 25.7.2015. Hän juoksi maansa ennätykseksi 10,99. Hän paransi ennätystä aikaan 10,92 Oslossa kesäkuussa 2018.

Asher-Smith voitti Berliinin EM-kilpailuissa 2018 kultaa molemmilla pikamatkoilla uusilla Britannian ennätysajoilla: 100 metrillä hänen aikansa oli 10,85 ja 200 metrillä 21,89. Hän juoksi lisäksi ankkuriosuuden kultaa voittaneessa Britannian pikaviestijoukkueessa.

Dohan MM-kilpailuissa 2019 Asher-Smith saavutti kultaa 200 metrillä Britannian ennätysajalla 21,88 ja hopeaa sekä 100 metrillä maan ennätyksellä 10,83 että pikaviestissä. Vuonna 2021 järjestetyissä Tokion olympialaisissa hän karsiutui 100 metrin välierissä ja saavutti pikaviestissä pronssia. Eugenen MM-kilpailussa 2022 Asher-Smith saavutti 200 metrillä pronssia ajalla 22,02 ja sijoittui 100 metrillä neljänneksi Britannian ennätystä sivunneella ajalla 10,83. Münchenin EM-kilpailuissa 2022 Asher-Smith saavutti hopeaa 200 metrillä ja oli 100 metrillä kahdeksas. Budapestin MM-kilpailuissa 2023 hän sijoittui 100 metrillä kahdeksanneksi. Hän voitti Roomassa 2024 Euroopan-mestaruuden sekä 100 metrillä ajalla 10,99 että pikaviestissä. Saman vuoden Pariisin olympialaisissa hän juoksi avausosuuden Britannian hopeajoukkueessa 4&nbsp;×&nbsp;100 metrin viestissä. 200 metrillä hän sijoittui neljänneksi ja 100 metrillä hän karsiutui väkierissä. Tokion MM-kilpailuissa 2025 hän oli 200 metrillä viides ja 100 metrillä kahdeksas.

Alle 20-vuotiaiden MM-kilpailuista hänellä on yksi kulta 100 metriltä vuodelta 2014 ja saman ikäluokan EM-kilpailuista kultaa 200 metriltä ja pikaviestistä vuodelta 2013.

## Henkilökohtaiset ennätykset
* 100 metriä: 10,83 NR (Doha 2019)
* 200 metriä: 21,88 NR (Doha 2019)
* 60 metriä (hallissa): 7,03 NR (Birmingham 2023)

NR = maan ennätys

## Lähteet

## Aiheesta muualla
Jan Průcha

**Jan Průcha** ([jan pruuxa]; 27. marraskuuta 1934 Praha, Tšekkoslovakia – 12. kesäkuuta 2021) oli tšekkiläinen kasvatustieteilijä.

Muun muassa hän julkaisi kirjan *Školství ve Finsku* (Koulutus Suomessa, 1987).

Hän oli kasvatustieteen kunniatohtori Turun yliopistosta (1995).

## Lähteet
Anett Schutting

**Anett Schutting** (s. 24. elokuuta 1991) on virolainen tennispelaaja. Schutting edusti Viroa Fed Cupissa vuosina 2007–2010 voittaen kolme ottelua pelaamastaan kymmenestä ottelusta.

Schutting muutti Yhdysvaltoihin opiskelemaan vuonna 2010 ja on pelannut siellä kansallisissa sarjoissa.

## Lähteet

## Aiheesta muualla
*
*
Esmorga

**Esmorga** on galicialaisen kirjailija Eduardo Blanco Amorin romaani vuodelta 1959.
Se kertoo Cibrán-nimisen henkilön ryyppäysreissusta Aurian kaupungissa, joka muistuttaa tosielämän Ourensea. Cibrán kertoo tarinaansa poliisille ja pitkittää kertomustaan koettaen esittää yksityiskohdat itselleen mahdollisimman myönteisessä valossa. Romaanin tapahtumat sijoittuvat 24 tunnin jaksolle, joiden aikana juhlitaan, tapellaan, sytytetään tulipalo ja käydään ilotalossa. Päivä päättyy ennennäkemättömään väkivaltaan.  

Blanco Amor kirjoitti teoksen asuessaan Argentiinassa. Hän lähetti sen julkaistavaksi kotiseudullaan Galiciassa, mutta Francon aikakauden sensuuri esti sen ilmestymisen. Niinpä kirja julkaistiin Buenos Airesissa.

Kirjan pohjalta on tehty kaksi elokuvaa: vuonna 1977 Gonzalo Suárezin ohjauksen nimi on "Parranda" kun taas Ignacio Vilarin ohjaus vuodelta 2014 on saman niminen kuin kirjakin.

## Lähteet

## Aiheesta muualla
*  On A Bender book launch  (mukana kääntäjän haastattelu)
Ian Allison

**Ian Alistair ”Al” Allison** (26. heinäkuuta 1909 Greenock, Skotlanti, Brittiläinen imperiumi – 4. elokuuta 1990 London) oli kanadalainen koripalloilija ja olympiamitalisti.

Allison voitti Kanadan maajoukkueessa olympiahopeaa Berliinissä 1936.

## Lähteet
* Ian Allison Bio, Stats and Results  Olympics at Sports-Reference.com 
* The Major Local Olympian Ian Allison Remembered Walkerville Times 

### Viitteet
Michaela Hončová

**Michaela Hončová** (s. 22. joulukuuta 1992 Bratislava) on slovakialainen tennispelaaja. Parhaimmillaan hän on ollut kaksinpelissä WTA-listan sijalla 235 syyskuussa 2013. Hän on voittanut urallaan neljä ITF-turnausta kaksinpelissä.

WTA-turnauksen pääsarjassa Hončová pelasi ensimmäisen kerran Marrakechissa huhtikuussa 2013. Hän hävisi kuitenkin avauskierroksella Sílvia Soler Espinosalle.

## Lähteet

## Aiheesta muualla
* 
*
Gordon Fuller

**Gordon Harold Fuller** (30. elokuuta 1894 Windsor – 7. tammikuuta 1968 Tilbury) oli kanadalainen koripallovalmentaja.

Fuller valmensi kanadalaista Ford V8's -joukkuetta. Joukkueen ydin Fuller valmentajanaan voitti Kanadan maajoukkueessa olympiahopeaa Berliinissä 1936.

## Lähteet
Xinxiang

**Xinxiang** (, pinyin: Xīnxiāng Shì) on prefektuuritason kaupunki Kiinan Henanin maakunnan pohjoisosassa. Kaupungin keskusta sijaitsee linnuntietä noin 68 kilometriä maakunnan pääkaupunki Zhengzhousta pohjoiskoilliseen. Kaupungin väkiluku on 5,708 miljoonaa (2010) ja pinta-ala 8&nbsp;629 neliökilometriä. 

Kaupunki rajoittuu etelässä Kaifengin ja Zhengzhoun, lännessä Jiaozuon ja Jinchengin, pohjoisessa Changzhin, Anyangin, Hebin ja Puyangin, sekä idässä Hezen  prefektuuritason kaupunkeihin.

Piirikuntatasolla prefektuuritason kaupunki jakautuu 12 osaan seuraavasti: 

;Kaupunkipiirit (4)
* Fengquan
* Hongqi 
* Muye
* Weibin, hallinnollinen keskus
;Piirikuntatason kaupungit (2)
* Huixian 
* Weihui 

;Piirikunnat (6)
* Changyuan
* Fengqiu 
* Huojia 
* Xinxiang 
* Yanjin 
* Yuanyang


## Lähteet

## Aiheesta muualla

*Xinxiang China   
*Xinxiang City Information (erityisesti talouspainotus)  (chinaknowledge.com)
*China Postal code Henan Province (prefektuuri ja piirikuntataso)  (youbianku.com)
Anyang

**Anyang** (, pinyin: Ānyáng Shì) on prefektuuritason kaupunki Kiinan Henanin maakunnan pohjoisosassa. Kaupungin keskusta sijaitsee linnuntietä noin 165 kilometriä maakunnan pääkaupunki Zhengzhousta pohjoiskoilliseen. Kaupungin väkiluku on 5,173 miljoonaa (2010) ja pinta-ala 7&nbsp;355 neliökilometriä. 

Anyangin kaupunki rajoittuu etelässä Hebin ja Xinxiangin, lännessä Changzhin, pohjoisessa Handanin, ja idässä Puyangin prefektuuritason kaupunkeihin.

Piirikuntatasolla Anyang jakautuu yhdeksään osaan:   

;Kaupunkipiirit (4)
* Beiguan
* Long’an
* Wenfeng 
* Yindu 
;Piirikuntatason kaupungit (1)
* Linzhou

;Piirikunnat (4)
* Anyangin piirikunta
* Huan piirikunta *tai* Huaxian 
* Neihuang
* Tangyin

Nähtävyyksistä mainittakoon esimerkiksi Shang-dynastian muinaisen Yinin (Yinxu) kaupungin raunioiden museo nykyisessä Xiaodun-kylässä, joka sijaitsee aivan Anyangin kaupunkitaajaman pohjoispuolella. Vuonna 1899 seudulta löydettiin kaiverrettuja luita ja kilpikonnankuoria, joissa on maailman vanhimmaksi mainittuja kiinalaisia kirjoitusmerkkejä. Löytöihin kuului runsas joukko vanhoja pronssi-, kivi-, luu- ja jade-esineitä. Yinxu on nykyään maailmanperintöluettelon kohde.
*

Wzbwg1.png|Kansallinen kiinankielen kirjoituksen museo.
Shang dynasty inscribed scapula.jpg|Kirjoitusta härän lapaluussa (Shang-dynastian ajalta).
Shang dynasty inscribed tortoise plastron.jpg|Kirjoitusta kilpikonnan kuorella (Shang-dynastian aika).
Tianning Temple.JPG|Tianning (Wenfengin) pyhäkkö ja pagodi Zhou-dynastian ajalta.
City god temple in Anyang.JPG|Temppeli Anyangissa.


## Lähteet

## Aiheesta muualla

*Anyang City Information (erityisesti talouspainotus)  (chinaknowledge.com)
*China Postal code Henan Province (prefektuuri ja piirikuntataso)  (youbianku.com)
Urban Ahlin

**Urban Christian Ahlin** (s. 13. marraskuuta 1964 Mariestad) on ruotsalainen sosiaalidemokraattinen poliitikko, joka toimi Ruotsin valtiopäivien puhemiehenä vuosina 2014–2018. Valtiopäivillä Ahlin on istunut vuosina 1994–2018.

Ahlin opiskeli vuosina 1986–1990 Karlstadin yliopistosta ja valmistui opettajaksi, minkä jälkeen hän työskenteli matematiikan ja luonnontieteiden opettajana Mariestadissa. Ahlin on naimisissa Jenni Ahlinin (s. 1969) kanssa, joka työskentelee *Mariestads-Tidningen* -sanomalehden perhe- ja kulttuuritoimittajana. Yhdessä heillä on kaksi tytärtä.

Valtiopäivillä Ahlin on istunut jäsenenä ulkoasiainvaliokunnassa, missä hän oli puheenjohtajana vuosina 2002–2006 ja varapuheenjohtajan tehtävissä vuosina 2006–2014. Ahlin on ollut myös sosiaalidemokraattien puhemiehenä ulkopolitiikkaan liittyvissä asioissa. Vuoden 2014 vaalien jälkeen hänen arvioitiin olevan yksi mahdollisista vaihtoehdoista uudeksi ulkoministeriksi.

Vuonna 2019 Ahlin valittiin Ruotsin Kanadan-suurlähettilääksi.
## Lähteet

## Aiheesta muualla
Xuchang

**Xuchang** (, pinyin: Xǔchāng Shì) on prefektuuritason kaupunki Kiinan Henanin maakunnan keskiosassa. Kaupungin keskusta sijaitsee linnuntietä noin 82 kilometriä maakunnan pääkaupunki Zhengzhousta etelään. Kaupungin väkiluku on 4,307 miljoonaa (2010) ja pinta-ala 4&nbsp;997 neliökilometriä. 

Xuchang rajoittuu lännessä Pingdingshanin, pohjoisessa Zhengzhoun ja Kaifengin, idässä Zhoukoun sekä  etelässä Luohen prefektuuritason kaupunkeihin.

## Historia
Xuchang sijaitsi Xia-dynastian (2000–1500-luku eaa.) ydinalueella, ja keskeisellä paikalla myös muinaisen Läntisen Zhou-dynastian Xu-kuningaskunnan (11. vuosisata–771 eaa.) ja Wei-kuningaskunnassa Kolmen kuningaskunnan aikakaudella (220–280 jaa.). Nimen Xuchang sille antoi keisari Wei Wen (Cao Pi) Wei-kuningaskunnan aikana vuonna 221 jaa. Tätä ennen paikkakunta tunnettiin nimellä *Xu* siellä muinaisista ajoista asuneen Xuyou-heimon mukaan. 

## Hallinnollinen jako
Piirikuntatasolla kaupunki jakautuu kuuteen osaan seuraavasti: 
 

;Kaupunkipiirit (2)
* Weidu
* Jian’an
;Piirikuntatason kaupungit (2)
* Yuzhou
* Changge

;Piirikunnat (2)
* Xiangcheng
* Yanling 

## Galleria

Xuchang Railway Station 2013.09.01 16-37-09.jpg|Xuchangin rautatieasema.
Xuchang museum.png|Xuchangin museo.
Xuchang Wenfeng Ta 2013.09.01 11-20-24.jpg| Wenfengin pagodi Weidun piirissä.
Xuchang Xuzhou Fu Yamen 2013.09.01 13-41-17.jpg|Kungfutselainen temppeli Weidun piirissä.
Xuchang Chunqiu Lou 2013.09.01 14-17-43.jpg|Chunqiu Lou.


## Lähteet

## Aiheesta muualla

*Xuchang City Information (erityisesti talouspainotus)  (chinaknowledge.com)
*China Postal Code Henan Province (prefektuuri ja piirikuntataso)  (youbianku.com)
Damaskoksen taistelu 2012

**Damaskoksen taistelu 2012** (**Operaatio Damaskoksen tulivuori**) oli Syyrian sisällissotaan liittynyt taistelu, jossa kapinalliset yrittivät vallata Damaskoksen kesällä 2012. Kapinalliset kutsuivat hyökkäystä nimellä "Operaatio Damaskoksen tulivuori". Hyökkäyksessä kapinalliset valtasivat kuusi kaupunginosaa ja tekivät pommi-iskun, jossa kuoli muiden muassa varapuolustusministeri. Laajoja taisteluja ja pienempiä kahakoita käytiin ja samoihin aikoihin kapinalliset hyökkäsivät myös Aleppoon. Hallituksen joukot ottivat Damaskoksessa tilanteen haltuun melko nopeasti. Kapinalliset joutuivat pakenemaan Midanista hallituksen joukkoja. Taistelu päättyi kolmessa viikossa kapinallisten tappioon. Molemmin puolin kaatui arviolta 100–300 taistelijaa.

## Katso myös

* Aleppon taistelu 2012–2016

## Lähteet
SMS B97

**SMS B97** oli Saksan keisarikunnan laivaston B97-luokan torpedovenehävittäjä.

## Valmistus
Alus tilattiin Hampurista Blohm & Vossilta ja sen köli laskettiin 1914 telakkanumerolla 238. Alus laskettiin vesille 15. joulukuuta 1914 ja se liitettiin laivastoon 13. helmikuuta 1915.

## Palvelus
Kesällä 1916 aluksen 8,8 senttimetrin pääaseet korvattiin neljällä 10,5 cm:n 45 pituuskaliiperin tykillä.

Alus poistettiin alusluettelosta 5. marraskuuta 1919 ja alus siirrettiin Cherbourgiin Ranskaan. Alus luovutettiin 16. syyskuuta 1920 sotakorvauksena Italialle, joka liitti sen laivastoonsa nimellä *RN Cesare Rossarol*. Alus luokiteltiin tiedustelijaksi (tiedusteluristeilijä), kunnes se luokiteltiin uudelleen 2. kesäkuuta 1921 kevyeksi tiedustelijaksi eli laivueenjohtajaksi. Alus otettiin palvelukseen 1. joulukuuta 1925 ja se luokiteltiin hävittäjäksi 1. lokakuuta.

Vuonna 1931 aluksen saksalaisvalmisteiset 50 senttimetrin torpedoputket vaihdettiin italialaisiin 450 millimetrin torpedoputkiin. Vuotta myöhemmin alus siirrettiin koealukseksi, jolloin siltä poistettiin aseistus lukuun ottamatta etukannen 120 millimetrin tykkiä. Vuonna 1935 aluksen aseistus palautettiin. Alus poistettiin alusluettelosta 17. tammikuuta 1939.

## Lähteet
*
*

### Viitteet
Lampo-luokka

**Lampo-luokka** oli Italian laivaston palvellut kuuden hävittäjän muodostama alusluokka ensimmäisessä maailmansodassa.

## Alukset

## Lähteet
*
*
*

### Viitteet
Puyang

**Puyang** (, pinyin: Púyáng Shì) on prefektuuritason kaupunki Kiinan Henanin maakunnan koillisosassa. Kaupunki sijaitsee linnuntietä noin 170 kilometriä maakunnan pääkaupunki Zhengzhousta koilliseen. Kaupungin väkiluku on 3,599 miljoonaa (2010) ja pinta-ala 4&nbsp;266 neliökilometriä. 

Puyangin kaupunki rajoittuu etelässä Hezen, lounaassa Xinxiangin, lännessä Anyangin, pohjoisessa Handanin ja Liaochengin sekä idässä Tai’anin ja Jiningin prefektuuritason kaupunkeihin.

Piirikuntatasolla öljyteollisuuskaupunkina tunnettu Puyang jakautuu kuuteen osaan seuraavasti: kaupunkipiiri (Hualong) ja viisi piirikuntaa (Fanxian, Nanle, Puyang, Qingfeng, Taiqian). 


## Lähteet

## Aiheesta muualla

*Puyang City Information (erityisesti talouspainotus)  (chinaknowledge.com)
*China Postal Code Henan Province (prefektuuri ja piirikuntataso)  (youbianku.com)
Soldato-luokka

**Soldato-luokka** oli Italian laivaston 11 hävittäjän muodostama alusluokka ensimmäisessä maailmansodassa. Aluksista *Ascaro* oli Kiinan tilaama ja Italian pakko-ottama *Ching Po*. Luokan sodasta selvinneet alukset luokiteltiin 1. heinäkuuta 1921 torpedoveneiksi.

## Alukset
Alukset suunnitteli genovalainen Society Gio. Ansaldo & Co. paranneltuna Nembo-luokkana. Ensimmäisen kuuden aluksen muodostaman Artigliere-luokan alukset olivat hiilikäyttöisiä ja niihin asennettiin radiolaitteet 1910-1912, jolloin alkuperäinen lyhyt etumasto korotettiin saman korkuiseksi taaemman maston kanssa. Alpino-luokan neljä alusta käyttivät polttoaineena hiilen sijasta öljyä, mutta muuten ne olivat hyvin samanlaisia edeltäneen alaluokan kanssa.

Kiinan hallitus tilasi 1910 Ansaldolta hävittäjän, jonka Italian hallitus lunasti vuonna 1912. Etummainen kattila oli öljykäyttöinen ja muut kaksi kattilaa hiilikäyttöisiä. Kiinan tilaama aseistus oli kaksi 3" ja neljä 47 millimetrin tykkiä, jotka korvattiin Italian lunastettua aluksen Soldato-luokan aseistuksella.

## Lähteet
*
*
*

### Viitteet
Yleisurheilun Euroopan joukkuemestaruuskilpailut 2015

**Yleisurheilun Euroopan joukkuemestaruuskilpailut 2015** olivat järjestyksessään kuudennet yleisurheilumaajoukkueiden väliset Euroopan-mestaruuskilpailut. Maat kilpailivat neljällä eri tasolla edellisten vuosien menestyksensä perusteella: Superliigassa (korkein), Ykkösliigassa, Kakkosliigassa ja Kolmosliigassa.

Lajeja kunkin tason kilpailuissa oli yhteensä 40, 20 miehillä ja 20 naisilla. Kuhunkin lajiin maa asetti yhden edustajan.

## Superliiga
Superliigan kilpailut oteltiin 20.–21. kesäkuuta Tšeboksaryssa, Venäjällä.

### Miehet
SB=kauden paras, PB=henkilökohtainen ennätys, NR=kansallinen ennätys, EL=Euroopan kauden kärkitulos, ER=Euroopan ennätys, CR=kisaennätys, AR=stadionennätys, WL=maailman kauden kärkitulos, WR=maailmanennätys

### Naiset
SB=kauden paras, PB=henkilökohtainen ennätys, NR=kansallinen ennätys, EL=Euroopan kauden kärkitulos, ER=Euroopan ennätys, CR=kisaennätys, AR=stadionennätys, WL=maailman kauden kärkitulos, WR=maailmanennätys

### Lopputulokset

## Ykkösliiga
Ykkösliigan kilpailut pidettiin 20.–21. kesäkuuta Iraklionissa, Kreikassa.

### Miehet

### Naiset

### Lopputulokset

## Kakkosliiga
Kakkosliigan kilpailut oteltiin 20.–21. kesäkuuta Stara Zagorassa, Bulgariassa.

### Miehet

### Naiset

### Lopputulokset

## Kolmosliiga
Kolmosliigan kilpailut pidettiin 21.–22. kesäkuuta Euroopan kisojen yhteydessä Bakussa, Azerbaidžanissa.

### Miehet

### Naiset

 

### Lopputulokset

## Lähteet

## Aiheesta muualla
Entourage (elokuva)

**Entourage** on vuonna 2015 ensi-iltansa saanut yhdysvaltalainen komediaelokuva, jonka on ohjannut Doug Ellin. Se on jatkoa HBO:n samannimiselle televisiosarjalle. Sen pääosissa esiintyvät sarjassakin näytelleet Kevin Connolly, Adrian Grenier, Kevin Dillon, Jerry Ferrara ja Jeremy Piven. Elokuva sai ensi-iltansa Yhdysvalloissa 3. kesäkuuta 2015 ja Suomessa 12. kesäkuuta 2015.

## Rooleissa

## Aiheesta muualla
*Virallinen sivusto 
*
*''Entourage'' Box Office Mojossa 
*''Entourage'' Rotten Tomatoesissa 
*''Entourage'' Metacriticissä
Harri Manner

**Harri Manner** (19. tammikuuta 1945 Helsinki – 20. marraskuuta 2021 Espoo) oli suomalainen graafikko, kuvittaja ja kirjailija.

Graafikkona Harri Manner tunnetaan muun muassa Love Records -levy-yhtiön närkästystä herättäneestä rohkeasta logosta. 1990-luvun alussa Manner piirsi pilakuvasarjan suomalaisista poliitikoista otsikolla *Ihminen on poliittinen eläin*.

Monien kirjankansien ja -kuvitusten lisäksi Manner tuli 2000-luvulla esiin myös kirjailijana. Hänen vuonna 2005 julkaisemastaan nykytaidepiirejä satirisoivasta veijariromaanista *Suuri performanssi* tehtiin myös Yleisradion tuottama ja Tapio Piiraisen ohjaama samanniminen tv-elokuva vuonna 2008, jossa Manner näyttelee pienessä roolissa.

Hänelle myönnettiin taiteilijaeläke vuonna 2017.

## Kirjallisia teoksia

Lähde: Kirjasampo
**Eräs herra sanoi kerran*,  Artemisia Edizioni 2001
**Ihmelapsi Eino tutustuu kuninkaalliseen perheeseen*, Artemisia Edizioni 2002
**Ars 2005, Nykytaiteen näköaloja*, Nastamuumio 2003
**Suuri performanssi eli kuinka Jaakko Tolvasesta tuli käsitetaiteilija*, WSOY 2005. 
**Jos ja kun*, WSOY 2010. .
**Humpatti etsii kotia,* Hieronymus & Arktinen Banaani 2016. 
**Merenvaltias käy kylvyssä & Yksisilmäisten onkimiesten arvoitus,* Hieronymus 2016. 
**Einari, tytöt ja Kennedy,* Arktinen Banaani 2016. 
**Kirjoissa ja kansissa – kuvia ja kuvatuksia neljältä vuosikymmeneltä,* Hieronymus 2016. 

## Lähteet
Clinton N’Jie

**Clinton Mua N'Jie** (s. 15. elokuuta 1993 Buea) on kamerunilainen jalkapalloilija, joka edustaa Englannin Valioliigassa pelaavaa Tottenham Hotspuria. Oikeajalkainen N'Jie on pelipaikaltaan hyökkääjä. Hän kuuluu myös Kamerunin jalkapallomaajoukkueeseen.

## Ura

### Seurajoukkueura
N'Jie pelasi Lyonin nuorten joukkueissa vuodet 2010–2012. Seuran kakkosjoukkueessa hän pelasi vuosina 2011–2014 60 ottelua tehden 15 maalia. Lyonin edustusjoukkueessa Ligue 1:ssä hän debytoi marraskuussa 2012 Stade Reimsiä vastaan. Kaudella 2013–2014 N'Jie debytoi Eurooppa-liigassa. Avausmaalinsa Ligue 1:ssä N'Jie teki syyskuussa 2014 FC Lorientin vieraana. Hän teki kaudella 2014–2015 30 ottelussa seitsemän maalia.

### Maajoukkueura
N'Jie teki debyyttinsä Kamerunin jalkapallomaajoukkueessa syyskuussa 2014 Afrikan-mestaruuskarsinnassa Kongon demokraattista tasavaltaa vastaan onnistuen heti maalinteossa. Toisessa maaottelussaan N'Jie teki kaksi maalia. Hän oli mukana myös Afrikan-mestaruuskilpailuissa alkuvuodesta 2015, jossa hän pelasi yhdessä ottelussa.

## Lähteet
Piotr Lisek

**Piotr Lisek** (s. 16. elokuuta 1992 Duszniki) on puolalainen seiväshyppääjä. Hänen ulkoratojen ennätyksensä on vuonna 2019 Monacossa hypätty 602 ja sisäratojen ennätyksensä vuonna 2017 Potsdamissa hypätty 600. Lisek edustaa OSOT Szczeciniä.

Lisek oli mukana vuoden 2014 EM-kilpailuissa Zürichissä, jossa hän oli finaalin kuudes. Seuraavan vuoden sisäratojen EM-kilpailuista Lisek saavutti pronssia tuloksella 585. Hän oli kolmas myös kesäkuussa 2015 joukkue-EM-kilpailuiden Superliigassa Tšeboksaryssa tuloksella 580. Vuoden 2015 MM-kilpailuista Pekingistä Lisek saavutti pronssia tuloksella 580. Hän jakoi mitalin yhdessä maanmiehensä Paweł Wojciechowskin ja Ranskan Renaud Lavillenien kanssa. Vuoden 2016 sisäratojen MM-kilpailuista Portlandista Lisek saavutti pronssia. Amsterdamin EM-kilpailuissa ja Rio de Janeiron olympialaisissa 2016 hän sijoittui neljänneksi. Sisäratojen EM-kilpailuissa Belgradissa 2017 Lisek voitti kultaa tuloksella 585. Hän saavutti MM-hopeaa Lontoossa 2017 ulkoratojen ennätyksellään 589. Hän sai pronssia Birminghamin sisäratojen MM-kilpailuissa 2018 tuloksella 585. Saman vuoden Berliinin EM-kilpailuissa hän oli neljäs. Glasgow'n EM-hallikilpailuissa 2019 hän sai hopeaa tuloksella 585. Hän voitti Euroopan joukkuemestaruuskilpailujen seiväskisan 2019.

Dohan MM-kilpailuissa 2019 Lisek saavutti pronssimitalin tuloksella 587. Hän sai pronssia myös Toruńin EM-hallikilpailuissa 2021 tuloksella 580. Samana vuonna käydyissä Tokion olympialaisissa hän sijoittui kuudenneksi. Hän karsiutui 2022 loppukilpailusta sekä Eugenen MM- että Münchenin EM-kilpailuissa. Hän saavutti Istanbulin sisäratojen EM-kilpailuissa 2023 hopeaa tuloksella 580. Saman vuoden Budapestin MM-kilpailuissa hän oli yhdeksäs. Vuonna 2024 hän jäi ilman tulosta Glasgow'n sisäratojen MM-kilpailuissa, sijoittui kuudenneksi Rooman EM-kilpailuissa ja karsiutui loppukilpailusta Pariisin olympialaisissa. Seuraavana vuonna hän karsiutui loppukilpailusta Apeldoornin EM-hallikilpailuissa ja Tokion MM-kilpailuissa.

Lisek on 194 senttimetriä pitkä ja painaa 94 kilogrammaa. Kesäkuussa 2012 Lisek jäi kiinni metyyliheksamiinin käytöstä ja sai kuuden kuukauden kilpailukiellon.

## Henkilökohtaiset ennätykset
* ulkoradoilla: 602 **NR** (Monaco 2019)
* sisäradoilla: 600 **NR** (Potsdam 2017)

## Lähteet
Art Chapman

**Arthur St. Clair ”Art” Chapman** (28. lokakuuta 1912 Victoria, Kanadan dominio, Brittiläinen imperiumi – 3. helmikuuta 1986 Nanaimo) oli kanadalainen koripalloilija ja olympiamitalisti.

Chapman voitti Kanadan maajoukkueessa olympiahopeaa Berliinissä 1936. Hän oli yli 190-senttisenä olympiajoukkueensa pisin pelaaja. Myös hänen veljensä Chuck Chapman kuului samaan joukkueeseen.

## Lähteet
* Art Chapman Bio, Stats and Results  Olympics at Sports-Reference.com 

### Viitteet
Salatut elämät – 18. esityskausi (2015–2016)

***[[Salatut elämät]]*** -saippuasarjan 18. kausi esitettiin MTV3-kanavalla alkaen elokuussa 2015 ja päättyen kesäkuussa 2016. Kaudella nähtiin sarjan 3000. jakso.

## Henkilöt
### Päähenkilöt

## Jaksot

1 Keskikatsojamäärä televisiossa jakson ensiesityspäivänä.

## Lähteet
* Telsu.fi – Ohjelmatiedot: Salatut elämät
* http://www.katsomo.fi/#!/ohjelma/33005005/salatut-elamat
* http://www.telvis.fi/sarjaopas/sarjat/1942/salatut%20elamat/

### Viitteet

## Aiheesta muualla
* Salatut elämät - Episode List: 2015
Chuck Chapman

**Charles Winston ”Chuck” Chapman** (21. huhtikuuta 1911 Vancouver, Kanadan dominio, Brittiläinen imperiumi – 7. maaliskuuta 2002 Victoria) oli kanadalainen koripalloilija ja olympiamitalisti.

Tarkkana kaukoheittäjänä tunnettu Chapman voitti Kanadan maajoukkueessa olympiahopeaa Berliinissä 1936. Myös hänen veljensä Art Chapman kuului samaan joukkueeseen.

## Lähteet
* Chuck Chapman Bio, Stats and Results  Olympics at Sports-Reference.com 

### Viitteet
Edward Dawson

**Edward John ”Ed” Dawson** (10. lokakuuta 1907 Alford, Lincolnshire, Englanti, Brittiläinen imperiumi – 24. lokakuuta 1968) oli kanadalainen koripalloilija ja olympiamitalisti.

Dawson voitti Kanadan maajoukkueessa olympiahopeaa Berliinissä 1936.

## Lähteet
* Ed Dawson Bio, Stats and Results  Olympics at Sports-Reference.com 

### Viitteet
Kamin Shirahata (albumi)

**Kamin Shirahata** (jap 白波多カミン) on japanilaisen laulaja-lauluntekijä Kamin Shirahata:n kolmas studioalbumi ja samalla nimikkoalbumi. Albumi eroaa aikaisemmista levyistä siten, että se on huomattavasti akustis-painotteisempi ja sisältääkin akustisia versioita vanhoista kappaleista. Levyltä on julkaistu kaksi musiikkivideota kappaleista *Ima sugu kietai* (jap いますぐ消えたい)  ja *Kyōdai* (jap 姉弟).

## Kappaleet
# 
# 
# 
# 
# 
# 
# 
# 

## Lähteet
*
Doug Peden

**James Douglas ”Doug” Peden** (18. huhtikuuta 1916 Victoria, Kanadan dominio, Brittiläinen imperiumi – 11. huhtikuuta 2005 Victoria) oli kanadalainen koripalloilija ja olympiamitalisti.

Useassa urheilulajissa menestynyt Peden voitti Kanadan maajoukkueessa olympiahopeaa Berliinissä 1936.

## Lähteet
* Doug Peden Bio, Stats and Results  Olympics at Sports-Reference.com 

### Viitteet
James Stewart (koripalloilija)

**James ”Jimmy/Jimmie” Stewart** (10. heinäkuuta 1910 Kingsville, Ontario, Kanadan dominio, Brittiläinen imperiumi – 12. elokuuta 1990 Windsor) oli kanadalainen koripalloilija ja olympiamitalisti.

Stewart voitti Kanadan maajoukkueessa olympiahopeaa Berliinissä 1936.

## Lähteet
* Jimmy Stewart Bio, Stats and Results  Olympics at Sports-Reference.com 

### Viitteet
Casola Valsenio

**Casola Valsenio** on kunta Italiassa olevassa Ravennan maakunnassa Emilia-Romagnan alueella.

## Historiaa
Kuntaa halkovien Santerno- ja Seniojokien välissä kohoaa 715 metriä korkea Monte Battaglia, joka on ollut linnoitettu keskiajalta saakka. Se sijaitsee strategisesti tärkeässä paikassa ja on ollut monen taistelun tapahtumapaikkana. Viimeisimmät suuret taistelut käytiin siellä toisessa maailmansodassa. 

## Nähtävyyksiä
Casola Valseniossa sijaitsee vuonna 1975 perustettu kasvitieteellinen puutarha Giardino delle Erbe "Augusto Rinaldi Ceroni". Perustajansa mukaan nimetyssä puutarhassa on 450 erilaista lääke- ja maustekasvia. 

## Lähteet
Irving Meretsky

**Irving ”Toots” Meretsky** (27. huhtikuuta 1912 Windsor, Kanadan dominio, Brittiläinen imperiumi – 18. toukokuuta 2006 Windsor) oli kanadalainen koripalloilija ja olympiamitalisti.

Meretsky voitti Kanadan maajoukkueessa olympiahopeaa Berliinissä 1936. Meretskyn omien sanojen mukaan kanadalaisille jaettiin vain kahdeksan mitalia, ja hän sai omansa vasta 63 vuotta olympiaturnauksen jälkeen, kun hänen perheensä otti yhteyttä KOK:hon, joka valoi Meretskylle uuden mitalin alkuperäistä muottia käyttäen.

## Lähteet
* Toots Meretsky Bio, Stats and Results  Olympics at Sports-Reference.com 

### Viitteet
NHL:n varaustilaisuus 2016

**NHL:n varaustilaisuus 2016** oli järjestyksessään 54. NHL:n varaustilaisuus. Se järjestettiin 24. &ndash; 25. kesäkuuta 2016 First Niagara Centerissä Buffalossa.

## Varattavaksi kelpaavat pelaajat
Kaikki pelaajat, jotka ovat syntyneet 1. tammikuuta 1996 ja 15. syyskuuta 1998 välisenä aikana, olivat oikeutettuja tulemaan valituksi vuoden 2016 varaustilaisuudessa. Varattavissa olivat myös  valitut, mutta ilman NHL-sopimusta jääneet pelaajat, jotka ovat syntyneet ennen 30. kesäkuuta 1996.

## Ennakkoarviot
Ennakkoon vahvimpana ehdokkaana ykkösvaraukseksi pidettiin yhdysvaltalaista Auston Matthewsia. Matthewsin suurimpina haastajina pidettiin suomalaisia Patrik Lainetta ja Jesse Puljujärveä, yhdysvaltalaista Matthew Tkachukia sekä kanadalaista Jakob Chychrunia.

## Varaukset
### Kierros 1

### Kierros 2

### Kierros 3

### Kierros 4

### Kierros 5

### Kierros 6

### Kierros 7

## Lähteet
Toy Story: Lelukauhutarina

**Toy Story: Lelukauhutarina** on 2013 vuonna valmistunut halloweenaiheinen lyhytelokuva. Tapahtumat sijoittuvat Toy Story 3:n jälkeiseen aikaan. Lyhytelokuvan ensi-ilta oli ABC-kanavalla keskiviikkona 16. lokakuuta 2013 Yhdysvalloissa. Lyhytelokuva on dubattu suomeksi ja se on katsottavissa Disney+-palvelussa. Lyhytelokuvan on käsikirjoittanut ja ohjannut Angus MacLane, ja se on Galyn Susmanin tuottama. Päärooleissa ovat Joan Cusack, Tom Hanks, Tim Allen, Don Rickles, Wallace Shawn, Timothy Dalton ja Kristen Schaal. Musiikin on säveltänyt Michael Giacchino. *Toy Story of Terror* julkaistiin DVD:nä ja Blu-Ray:nä 19. elokuuta 2014 yhdessä aiempien Toy Story lyhytelokuvien kanssa.
Elokuvan kesto on 21 minuuttia.

## Ääninäyttelijät

## Lähteet
Pino Donaggio

**Giuseppe "Pino" Donaggio** (s. 24. marraskuuta 1941 Burano) on italialainen laulaja ja elokuvasäveltäjä.

Muusikkoperheeseen syntynyt Donaggio opiskeli viulunsoittoa ja tuli 1960-luvun alussa tunnetuksi yhtenä Italian suosituimmista poplaulajista. Hänen ensimmäinen elokuvasävellyksensä oli Nicolas Roegin *[[Kauhunkierre]]* vuonna 1973. Donaggio on säveltänyt musiikin useisiin Brian De Palman elokuviin ja työskennellyt varsinkin jännitys- ja kauhuelokuvien parissa. Säveltäjän tyylille on ominaista orkesterimusiikin sinfonisuus sekä elektronisen musiikin rytmi ja vauhti.

## Valikoidut elokuvasävellykset
* *[[Kauhunkierre]]*, 1973
* *[[Blow Out – viimeinen todistaja]]*, 1981
* *[[Hercules (vuoden 1983 elokuva)|Hercules]]*, 1983
* *[[Kuolema tulee kahdesti]]*, 1984
* *[[Barbaarit (elokuva)|Barbaarit]]*, 1987
* *[[Kahdet kasvot (vuoden 1992 elokuva)|Kahdet kasvot]]*, 1992
* *[[Isä Matteon tutkimuksia]]*, 2000
* *[[The Order (elokuva)|The Order]]*, 2001

## Lähteet

## Aiheesta muualla
* Internet Movie Database: Pino Donaggio
Kudamono

**Kudamono** (jap くだもの) on japanilaisen laulaja-lauluntekijä Kamin Shirahata:n toinen albumi, joskin viralliselta mitaltaan se on EP. Albumilla on viisi originaalikappaletta, joissa Kamin Shirahata on vastuussa sävellyksestä, laulusta sekä pianon ja kitaran soitosta.

## Kappaleet
# 
# 
# 
# 
# 

## Kokoonpano
*Kamin Shirahata &ndash; laulu, akustinen kitara, sähkökitara, piano
*Akira Sakata &ndash; saksofoni
*Sekiguchi Hiroshi &ndash; sähkökitara
*Okano Dai &ndash; rummut
*Hajimetal &ndash; piano, koskettimet
*Hiroaki Fujiwara &ndash; bassokitara

## Lähteet
*
Randoserukabā no Yukue

**Randoserukabā no Yukue** (jap ランドセルカバーのゆくえ) on japanilaisen laulaja-lauluntekijä Kamin Shirahatan debyyttialbumi.

## Kappaleet
# 
# 
# 
# 
# 
# 
# 

## Kokoonpano
*Kamin Shirahata &ndash; laulu, kitara, koskettimet
*Suharakeizou &ndash; bassokitara
*Zundasu Masao &ndash; rummut
*Chiaki Okamoto &ndash; viulu
*Tajimaaya &ndash; piano

## Lähteet
*
Taizhou

**Taizhou** (, pinyin: Táizhōu Shì) on prefektuuritason merenrantakaupunki Kiinan Zhejiangin maakunnan itäosassa. Kaupungin keskusta sijaitsee linnuntietä noin 220 kilometriä maakunnan pääkaupunki Hangzhousta kaakkoon. Kaupungin väkiluku on 5,969 miljoonaa (2010) ja pinta-ala 9&nbsp;413 neliökilometriä. 

Taizhoun kaupunki rajautuu idässä Itä-Kiinan mereen. Etelässä kaupungin naapurina on Wenzhoun, lännessä Lishuin ja Jinhuan, pohjoisessa Shaoxingin ja Ningbon  prefektuuritason kaupungit.

Piirikuntatasolla kaupunki jakautuu yhdeksään osaan seuraavasti: 

;Kaupunkipiirit (3)
* Huangyan
* Jiaojiang, hallinnollinen keskus
* Luqiao
;Piirikuntatason kaupungit (3)
* Linhai
* Wenling
* Yuhuan
;Piirikunnat (3)
* Sanmen
* Tiantai
* Xianju

Seudulta on löydetty siivellisen Carnosauria-dinosauruksen (Chilantaisaurus zheziangensis) fossiileja. Taizhoun prefektuurin alueella tiedetään olleen ihmisasutusta ainakin jo Liangzhun kulttuurin (5300–4200 eaa.(?)) aikaan.  Nykyinen Taizhoun kaupungin paikalle perusti Kiinan ensimmäinen keisari Qin Qin-dynastian (221-207 eaa.) aikana Huipun kylän. Sen ympärille muodostui piirikunta, josta kehittyi Linhain prefektuuri.  Taizhou tunnettiin pitkään nimellä *Puxiang*, sitten Läntisen Han-dynastian aikana *Puxian*in kreivikuntana. Tang-dynastian aikana, vuonna 622 paikkakunta ja prefektuuri sain nykyisen nimensä Taizhou.


Taizhou City 01.jpg|Taizhoun kaupunkia.
Yongning Jiang.jpg| Huangyanin piiriä.
Taizhou Railway Station 01.jpg|Taizhoun rautatieasema.
灵江.JPG|Kaupungin muuria Linhaissa, Lingjiangin (joki) äärellä.
临海市千佛塔.JPG| Linhain tuhannen buddhan pagodi.
灵湖.JPG|Lingjärvi Linhaissa.
Sanmenxian Railway Station, 2014-06-11 01.jpg|Rautatieasema Sanmenin piirikunnassa.
Guoqing Temple, 2014-12-27 09.JPG|Guoqingin temppelialueen pagodi, Tiantain piirikunta.
Xiandie fishing boats.jpg|Kalastusaluksia, Yuhuanin piirikunta.
Yuhuan court house.jpg|Oikeustalo, Yuhuanin piirikunta.
## Lähteet

## Aiheesta muualla

*China Postal code Zhejiang Province (prefektuuri ja piirikuntataso)  (youbianku.com)
Zhoushan

**Zhoushan** (, pinyin: Zhōushān Shì) on prefektuuritason saaristo- ja satamakaupunki Kiinan Zhejiangin maakunnan itäosassa, Itä-Kiinan meren rannikolla. Kaupungin keskusta sijaitsee linnuntietä noin 200 kilometriä maakunnan pääkaupunki Hangzhousta itään. Kaupungin väkiluku on 1,121 miljoonaa (2010) ja pinta-ala 1&nbsp;440 neliökilometriä. 

Zhoushan on saaristokaupunki Itä-Kiinan meren rannikolla, lähellä Jangtsejoen suuta. Kaupungin lähimmät naapurit ovat lännessä maakunnan alainen Ningbon kaupunki ja pohjoisessa maakuntatason Shanghain suurkaupunki. 

Zhoushan tunnetaan meren antimistaan: kalastuksestaan, saaristostaan, rantakohteistaan ja meriliikenteen keskuksena. Se on maailman suurimman rahtisataman, Ningbon ja Zhoushanin sataman toinen kotikaupunki. Erään lähteen mukaan seutu on maailman neljänneksi suurin kalastusalue. Kaupunkiin kuuluu kaikkiaan 1390 saarta, joista 103 on asuttua. Zhoushanin pääsaari (503 km2) on Kiinan suurimpia saaria edellään vain Hainan ja Chongmingin saaret, joskin virallisen Kiinan tilastoissa usein myös Taiwan luetaan listalle.

Piirikuntatasolla kaupunki jakautuu neljään osaan seuraavasti:

;Kaupunkipiirit (2)
* Dinghai
* Putuo 

;Piirikunnat (2)
* Daishan
* Shengsi



Xihoumen Bridge.JPG|Xihoumenin silta.
Jintang Bridge.jpg|Jintangin silta.
Downtown Dinghai.JPG|Kantakaupunkia: Dinghain piiri.
Zhoushan New Town Skyline.jpg|Zhoushanin uutta kaupunkia.
Zhoushan cityview.jpg|Iltavalaistusta Zhoushanin rannalla.
Zhujiajian Island 10.jpg|Zhujiajianin saaren uimarantaa.
Shengsi island 嵊泗岛 - panoramio.jpg|Uimarantaa Shengsin saarella.


## Lähteet

## Aiheesta muualla

* Official website of Zhoushan   (zhoushan.gov.cn)
* China Postal code Zhejiang Province (prefektuuri ja piirikuntataso)  (youbianku.com)
Raúl Minsburg

**Raúl Minsburg** (s. 1965 Buenos Aires) on argentiinalainen säveltäjä. Hänen tuotantonsa koostuu enimmäkseen elektroakustisista teoksista.

Minsburg opiskeli alkujaan historiaa ja filosofiaa Buenos Airesin yliopistossa. Tämän jälkeen hän opiskeli vuoteen 1988 musiikkiaineita Buenos Airesin Juan José Castro -konservatoriossa muiden muassa Enrique Bellocin johdolla. Hänen palkittuja teoksiaan ovat *El otro espejo* (1994), *Voces del recuerdo* (1995–96) ja *Días después* (1997–98). Hänen musiikkiaan on esitetty monissa eri maissa Pohjois- sekä Latinalaisessa Amerikassa ja Euroopassa. 

Minsburg on lisäksi muun muassa opettanut yliopistoissa Buenos Airesissa sekä Lanúsissa ja perustanut vuonna 2000 Sonoimágenes-festivaalin Lanúsissa.

## Lähteet
Weinan

**Weinan** (, pinyin: Wèinán Shì) on prefektuuritason kaupunki Kiinan Shaanxin maakunnassa. Kaupungin väkiluku on 5,286 miljoonaa (2010) ja pinta-ala 13&nbsp;046 neliökilometriä. 


Weinan Drum Tower 13 2012-09.JPG|Weinanin rumputorni.
Weinan mcp.png|Piirikuntatason aluejako.

## Lähteet

## Aiheesta muualla

*Weinan City Information (erityisesti talouspainotus)  (chinaknowledge.com)
* 
*China Postal code Shaanxi Province (prefektuuri ja piirikuntataso)  (youbianku.com)
Xianyang

**Xianyang** (, pinyin: Xiányáng Shì) on prefektuuritason kaupunki Kiinan Shaanxin maakunnassa. Kaupungin väkiluku on hieman yli viisi miljoonaa (2010) ja pinta-ala 10&nbsp;213 neliökilometriä.

Piirikuntatasolla kaupunki jakautuu 14 osaan: kolme kaupunkipiiriä (Qindu, Weicheng, Yangling), kaksi piirikuntatason kaupunkia (Bingzhou, Xingping) ja yhdeksän piirikuntaa (Changwu, Chunhua, Jingyang, Liquan, Qianxian, Sanyuan, Wugong, Xunyi, Yongshou).


Xianyang Railway Station 2014.01.05 17-15-45.jpg|Xianyangin rautatieasema.
Xianyang mcp.png|Piirikuntatason aluejako.


## Lähteet

## Aiheesta muualla

*Xianyang City Information (erityisesti talouspainotus)  (chinaknowledge.com)
*
Tongling

**Tongling** (, pinyin: Tónglíng Shì) on prefektuuritason kaupunki Kiinan Anhuin maakunnassa. Kaupungin väkiluku on 723&nbsp;958 (2010) ja pinta-ala 1&nbsp;113 neliökilometriä.

## Maantiede
Tongling sijaitsee Anhuin maakunnan eteläosissa Jangtsen kaakkoisrannalla. Kaupunki sijaitsee Anqingin ja Wuhun välissä.

### Ilmasto
Tonglingissa on Köppenin ilmastoluokituksen mukaan subtrooppinen kostea ilmasto. Kesäisin on kuumaa ja sateista, talvella on kuivaa ja viileää. Vuoden keskilämpötila on noin 16&nbsp;°C ja keskimääräinen sademäärä 1&nbsp;270 millimetriä. Heinäkuu on lämpimin kuukausi. Silloin vuorokauden keskilämpötila on noin 29&nbsp;°C. Viilein kuukausi on tammikuu, jolloin keskilämpötila on noin 3&nbsp;°C. Sateisin kuukausi on kesäkuu, jolloin sataa keskimäärin noin 220 millimetriä. Joulukuu puolestaan on kuivin kuukausi. Silloin keskimääräinen sadanta on 37 millimetriä.

## Hallinnollinen jako
Piirikuntatasolla kaupunki jakautuu kolmeen kaupunkipiiriin ja yhteen piirikuntaan.

;Kaupunkipiirit (3)
* Tongguan
* Yi’an
* Jiaoqu

;Piirikunta (1)
* Zongyang

## Talous
Tongling on teollisuuden keskus. Kaivosteollisuus on taloudellisesti merkittävää kaupungissa. Alueen kaivoksissa louhitaan esimerkiksi kultaa, hopeaa, kuparia ja rautaa. Kaupungin tehtaissa tuotetaan kemikaaleja, tekstiilejä, sementtiä ja elektroniikkaa.

## Liikenne
Tonglingista on hyvät rautatieyhteydet Wuhuun, Nanjingiin ja Shanghaihin. Vuonna 1995 kaupunkiin rakennettiin Jangtsen ylittävä silta, mikä paransi kulkuyhteyksiä. Moottoritiet yhdistävät Tonglingin Hefeihin ja Huangshaniin.

## Galleria

Kuva:Tongling.jpg | Tonglingin kaupunkia.
Kuva:D5653-Tongling.jpg | Laituri Tonglingin rautatieasemalla.
Kuva:Nanjing-Tongling Railway in snow (20160124125500).jpg | Jäinen rautatie Nanjingin ja Tonglingin välissä.


## Lähteet

## Aiheesta muualla

*China Postal Code Anhui Province (prefektuuri ja piirikuntataso)  (youbianku.com)